open-index/open-wikipedia-markdown huggingface dataset:
Пётр Геркуліян Мальчук

**Пётр Геркуліян Мальчук** (, Малдова — , Гродна) — архібіскуп Кіеўска-Жытомірскай дыяцэзіі.

## Біяграфія 
Пасля заканчэння Вышэйшай духоўнай семінарыі ў Рызе атрымаў прэзбітэрскае пасвячэнне. Належаў да Ордэна меншых братоў. Вучыўся ў Рыме ў Папскім універсітэце «Antonianum», дзе атрымаў ступень доктара тэалогіі. У 2008 годзе Бенедыкт XVI прызначаныў яго дапаможным біскупам Адэска-Сімферопальскай дыяцэзіі, а ў 2011 годзе — архібіскупам Кіеўска-Жытомірскім.

24-26 мая 2016 года прымаў удзел у Нацыянальным эўхарыстычным кангрэсе, які праходзіў у Гродне, дзе ў ноч з 26 на 27 мая ў яго сталі праблемы з сэрцам і ён памёр.

Катэгорыя:Кіеўска-Жытомірская дыяцэзія
Катэгорыя:Францысканцы
Катэгорыя:Адэска-Сімферопальская дыяцэзія
Катэгорыя:Нарадзіліся ў Малдове
Катэгорыя:Каталіцкія біскупы Украіны
Альжбета Партугальская

**Альжбета Партугальская** (, Іспанія — , Партугалія) — каталіцкая святая. Каралева Партугаліі.

## Біяграфія 
У маладым узросце была выдадзена замуж за партугальскага караля Дыянісія і стала каралеваю. Усё жыццё фінансава падтрымлівала касцёлы і кляштары ў сваёй краіне, будавала шпіталі, дзіцячыя дамы і прытулкі, вялікую частку маёмасці раздала бедным. Будучы каралеваю, часта выступала пасрэдніцаю ва ўзброеных канфліктах.

Пасля смерці мужа Альжбета ўступіла ў Трэці ордэн святога Францішка. Яна памерла 4 ліпеня 1336 года і была пахаваная ў заснаваным ёю кляштары святой Клары ў Каімбры. З’яўляецца апякункаю Партугаліі.

 
Катэгорыя:Каталіцкія святыя
Катэгорыя:Мужы і жонкі манархаў Партугаліі
Катэгорыя:Барселонскі дом
Катэгорыя:Святыя Партугаліі
Катэгорыя:Кананізаваныя каралевы
Катэгорыя:Хрысціянскія святыя XIV стагоддзя
Катэгорыя:Кананізаваныя ў XVII стагоддзі
Чаму ж нам не пець!..

**«Чаму ж нам не пець!..»** () — беларускі савецкі дакументальны фільм, зняты рэжысёрам Уладзімірам Арловым на Беларускім тэлебачанні («Тэлефільм») у 1968 годзе.

## Змест
Праца знятая на ўзроўні заходнееўрапейскіх музычных тэлеперадачаў таго часу. У тэлефільме задзейнічаны не толькі беларускія музыкі, але і манекеншчыцы, балярыны, блазны.
## У фільме здымаліся
## Здымачная група
*рэжысёр — Ул. Арлоў
*аператар — А. Бычкоўскі
*мастак — І. Новікаў
*гукарэжысёры — І. Афанасьеў, Г. Басько
*балетмайстар — Э. Піно
*мастак-мадэльер — В. Капусцінская
*асістэнты — Г. Глябко, А. Зімні
*мантажор — З. Будзінская
*грымёр — Н. Ражкоў
*мастак-фатограф — А. Дзітлоў
*рэдактар — А. Браілоўскі
*дырэктар — С. Ганчароў

## Спасылкі
*

Катэгорыя:Дакументальныя фільмы Беларусі
Катэгорыя:Фільмы Уладзіміра Арлова
Катэгорыя:Тэлевізійныя фільмы Беларусі
Лізавета Венгерская (1292—1338)

**Лізавета Венгерская** (, Будапешт — , Швейцарыя) — каталіцкая святая.

## Біяграфія 
Нарадзілася у сучасным Будапешце і была дачкою венгерскага караля Андраша III. Бацькі жадалі, каб Лізавета выйшла замуж за Вацлава Чэшскага, аднак яна не пажадала заключыць гэтага дынастычнага шлюбу, уцякла з каралеўскага двара і каля 1310 года уступіла ў кляштар дамініканак у Швейцарыі.

Лізавета гераічна пераносіла шматлікія цярпенні і таму яшчэ пры жыцці здабыла сабе славу святой. Памерла яна 6 мая 1338 года і была пахаваная каля галоўнага алтара касцёла ў сваім кляштары. Са смерцю Лізавета скончылася дынастыя святога Стэфана І Венгерскага.

Катэгорыя:Арпады
Аўгусцін Джао Жонг

**Аўгусцін Джао Жонг** (, правінцыі Сычуань — , Чэнду) — каталіцкі святар, мучанік.

## Біяграфія 
У дваццацігадовым узросце пачаў служыць у войску і трапіў у атрад, які забяспечваў канвой групы вязняў-хрысціянаў па дарозе ў Пекін. Праз пэўны час ён пазнаёміўся з арыштаваным айцом Жанам-Мартэнам Муа. Ён прыняў хрост з рук айца Мартэна ва ўзросце 30 гадоў. Наступныя пяць гадоў Джао сам рыхтаваўся стаць святаром і ў 1781 годзе прыняў пасвячэнне, пасля чаго шмат гадоў здзяйсняў святарскае служэнне.

Падчас пераследу, распачатага імператарам Дзяцінгам, святар быў арыштаваны за ўдзяленне сакрамэнтаў хвораму. Нягледзячы на амаль сямідзесяцігадовы ўзрост, ён быў асуджаны і праз некалькі дзён пасля экзекуцыі, 27 студзеня 1815 года, сканаў. З’яўляецца першым святаром-мучанікам кітайскага паходжання. Ён узгадваецца разам з іншымі 120 мучанікамі, якія ў розныя часы прынялі смерць за веру ў Кітаі.

Катэгорыя:Святыя Кітая
Катэгорыя:Кананізаваныя ў XX стагоддзі
Катэгорыя:Хрысціянскія святыя XIX стагоддзя
Бялыніцкая ваенна-аператыўная група

**Бялыніцкая ваенна-аператыўная група**; **Бялыніцкая ВАГ**; **Ваенна-аператыўная група пры Бялыніцкім падпольным райкоме КП(б)Б** — партызанскае злучэнне на акупаванай тэрыторыі Бялыніцкага і Шклоўскага раёнаў; таксама назва органа кіраўніцтва гэтым злучэннем. Уваходзіла ў Магілёўскае партызанскае злучэнне.

Злучэнне было створана ў ліпені 1943 года ў адпаведнасці з пастановай Магілёўскага падпольнага абкома КП(б)Б у складзе 122-га партызанскага атрада «За Радзіму», 600-га партызанскага атрада, 760-га партызанскага атрада імя М. Беразоўскага, перададзеных з расфарміраванай 6-й Магілёўскай партызанскай брыгады. У верасні ў склад злучэння ўвайшоў 35-ы партызанскі атрад. У кастрычніку 1943 года 122-і партызанскі атрад «За Радзіму» быў разгорнуты ў 122-і партызанскі полк «За Радзіму», у студзені 1944 года 600-ы партызанскі атрад — у 600-ы партызанскі полк.

30 чэрвеня 1944 года Бялыніцкая ваенна-аператыўная група (2895 партызан) злучылася з Чырвонай Арміяй.

## Камандаванне 
### Кіраўніцтва 
* В. І. Падаляка (сакратар падпольнага РК КП(б)Б, ліпень 1943 — чэрвень 1944).

### Камандзіры 
* З. П. Гапонаў (ліпень 1943 — красавік 1944);
* Д. І. Фядотаў (май — чэрвень 1944).

### Начальнікі штаба 
* Д. І. Фядотаў (ліпень 1943 — красавік 1944);
* В. Дз. Швагрынаў (май 1944);
* Г. І. Георгіеўскі (чэрвень 1944).

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1943 годзе
Катэгорыя:Зніклі ў 1944 годзе
Катэгорыя:Гісторыя Магілёўскай вобласці
Валерый Валянцінавіч Вядрэнка

**Валерый Валянцінавіч Вядрэнка** (, Мінск) — беларускі фатограф, фотакрытык, мастак.

## Біяграфія 
Каля 40 гадоў займаецца фатаграфічнай дзейнасцю, таксама жывапісам, скульптурай і кіно.

Вялікая частка фотапрац створана на мяжы фатаграфіі і выяўленчага мастацтва. Лаўрэат рэспубліканскіх і міжнародных конкурсаў, удзельнік калектыўных і персанальных выставаў. Творы знаходзяцца ў Нацыянальнай бібліятэцы Беларусі, Нацыянальным гістарычным музеі Республікі Беларусь, Нацыянальным цэнтры сучасных мастацтваў, Дзяржаўным гістарычна-культурным запаведніку «Заслаўе», Дзяржаўным літаратурным музеі Янкі Купалы, Дзяржаўным музеі гісторыі беларускай літаратуры, у прыватных калекцыях Беларусі, Расіі, Польшчы, Латвіі, Літвы, Іспаніі, ЗША.

Аўтар фотаальбома «Лошыцкі дыярыуш».

Катэгорыя:Фатографы XX стагоддзя
Катэгорыя:Фатографы Беларусі
Вінцэнт дэ Поль

**Вінцэнт дэ Поль** (, Пуі, Францыя — , Парыж) — каталіцкі святар, мучанік.

## Біяграфія 
Бацькі Вінцэнта былі сялянамі. У 19-гадовым узросце ён стаў святаром і праз дванаццаць гадоў святарскага служэння быў прызначаны пробашчам парафіі Клішы ў Парыжы. У 1617 годзе святар прысягнуў да канца свайго жыцця служыць бедным і ў тым жа годзе арганізаваў Брацтва міласэрнасці — супольнасць свецкіх сясцёр. Праз тры гады ён заснаваў мужчынскае таварыства служыцеляў бедных, а ў 1625 годзе — законную супольнасць Місій, заданнем якой стала падрыхтоўка місій і клопат пра выхаванне духавенства.

Паколькі сядзіба супольнасці Місій знаходзілася побач з парыжскім касцёлам святога Лазара, законнікаў пачалі называць лазарыстамі. У 1633 годзе Вінцэнт дэ Поль разам з Луізай дэ Марыяк заснаваў законную супольнасць Дачок міласэрнасці, вядомых пад назваю шарыткі (ад французскага слова charity — міласэрнасць). Адданы святар, служыцель бедных, апякун сіротаў і хворых арганізоўваў сталоўкі для простага народу, а таксама палявыя шпіталі (лазарэты) падчас крывавых паўстанняў супраць каралеўскай улады, што адбываліся ў краіне ў сярэдзіне XVII стагоддзя.

На момант яго смерці ў Францыі існавала ўжо каля 800 місій лазарыстаў, якія пазней распаўсюдзіліся па ўсім свеце.

Катэгорыя:Кананізаваныя ў XVIII стагоддзі
Катэгорыя:Заснавальнікі манаскіх ордэнаў
Катэгорыя:Святыя Францыі
Катэгорыя:Хрысціянскія святыя XVII стагоддзя
Катэгорыя:Каталіцкія святыя
Зорны шлях 2: Гнеў Хана

**«Зорны шлях 2: Гнеў Хана»** () — другі поўнаметражны навукова-фантастычны мастацкі фільм 1982 года рэжысёра , дзеянне якога адбываецца ў сусвеце «Star Trek». Прэм’ера фільму адбылася: 4 чэрвеня 1982 года. Бюджэт фільма: 12 000 000 $.

## У ролях 
## Касавыя зборы 
Касавыя зборы ў кінатэатрах ЗША у год паказу: 40 000 000 $. Поўныя касавыя зборы ў кінатэатрах ЗША: 79 000 000 $, а па ўсім свеце касавыя зборы: 97 000 000 $.

## Дасягненьні 
«Гнеў Хана» афіцыйна прызнаны першым фільмам, у якім часткова выкарыстоўвалася .

## Спасылкі 
* 
* 

Катэгорыя:Фільмы на англійскай мове
Катэгорыя:Зорны шлях
Катэгорыя:Фільмы 1982 года
Катэгорыя:Навукова-фантастычныя фільмы ЗША
Катэгорыя:Фільмы кампаніі Paramount Pictures
Уільям Брэдфард (1755—1795)

**Уільям Брэдфард** (; 14 верасня 1755 — 23 жніўня 1795) — амерыканскі адвакат і суддзя, 2-і генеральны пракурор ЗША.

Катэгорыя:Суддзі ЗША
Катэгорыя:Адвакаты ЗША
Катэгорыя:Генеральныя пракуроры ЗША
Гарошак плотавы

**Гаро́шак плотавы** (*Vicia sepium*) — від кветкавых раслін роду  сямейства .

## Батанічнае апісанне 
Шматгадовая травяністая карэнішчавая расліна, зрэдку пакрытая рэдкімі валаскамі. Сцяблы даўжынёй 30—100) пар лісткоў з травяністымі прылісткамі. На канцы ліста маецца вусік. Лісткі бледна-зялёныя, маюць даўжыню 20—30. Пераносіць цень. Мезафіт і мезатроф. Расце ў лясах, на ўзлесках і палянах, камяністых россыпах, па берагах вадаёмаў, на пашах, агародах, аблогах і пустках, у парках і садах, каля дарог, часам як пустазелле. У горных раёнах распаўсюджваецца да вышыні 2550 м над узроўнем мора. Цвіце ў чэрвені—ліпені. Плады паспяваюць у ліпені—жніўні.

## Гаспадарчае значэнне 
Гарошак плотавы лічыцца перспектыўнай раслінай у мэтах стварэння і паляпшэння сенакосаў і пашаў у лясной зоне з дастатковым увільгатненнем і непатрабавальны да ўрадлівасці глебы.

## Літаратура 
*  — С. 567—568.
* 

## Спасылкі 
* 
* *Vicia sepium* L. (Горошек заборный) // ИАС «ООПТ России»
* Дикие родичи культурных растений. *Vicia sepium* L. — Вика заборная (горошек заборный). // Агроэкологический атлас России и сопредельных стран: экономически значимые растения, их болезни, вредители и сорные растения 

Катэгорыя:Гарошак
Катэгорыя:Флора Еўразіі
Катэгорыя:Кармавыя расліны
Катэгорыя:Расліны, апісаныя ў 1753 годзе
Джаванні Д’Аньела

**Джаванні Д’Аньела** (, , Кампанія, Італія) — каталіцкі арцыбіскуп.

## Біяграфія 
Святарскае пасвячэнне прыняў 8 снежня 1978 года. 1 чэрвеня 1983 года як спецыяліст у галіне кананічнага права распачаў дзейнасць на дыпламатычнай службе Святога Пасаду. Працаваў у Апостальскіх нунцыятурах у Бурундзі, Тайландзе, Ліване і Бразіліі. Вярнуўшыся ў Ватыкан, займаў пасаду ў аддзеле па адносінах з дзяржавамі Дзяржаўнага сакратарыята.

15 снежня 2001 года Папа Ян Павел II прызначыў Джаванні Д’Аньела Апостальскім нунцыем у Дэмакратычнай Рэспубліцы Конга, менаваўшы яго тытулярным арцыбіскупам Пэста.

22 верасня 2010 года Папа Бенедыкт XVI прызначыў Апостальскім нунцыем у Тайландзе і Камбоджы, а таксама Апостальскім дэлегатам у М’янме і Лаосе. 10 лютага 2012 года Бенедыкт XVI прызначыў яго сваім прадстаўніком у Бразіліі — самай вялікай і густанаселенай каталіцкай краіне ў свеце, дзе арцыбіскуп Джаванні Д’Аньела да гэтага часу быў Апостальскім нунцыем.

1 чэрвеня 2020 Папа Францішак прызначыў новым Апостальскім нунцыем у Расійскай Федэрацыі.

Катэгорыя:Каталіцкія архібіскупы
Катэгорыя:Апостальскія нунцыі ў Расіі
Катэгорыя:Апостальскія нунцыі ў Бразіліі
Катэгорыя:Апостальскія нунцыі ва Узбекістане
Катэгорыя:Апостальскія нунцыі ў Камбоджы
Катэгорыя:Апостальскія нунцыі ў Дэмакратычнай Рэспубліцы Конга
Катэгорыя:Апостальскія нунцыі ў Лаосе
Катэгорыя:Апостальскія нунцыі ў М’янме
Катэгорыя:Апостальскія нунцыі ў Тайландзе
Геранім Эміліяні

**Геранім Эміліяні** (, Венецыя — , Бергама) — каталіцкі святы.

## Біяграфія 
Жадаючы вайсковай кар’еры, ён пачаў служыць і стаў афіцэрам, а пазней — генералам. Падчас адной з бітваў Геранім трапіў у палон. Пасля вызвалення ён пакінуў службу і прысвяціў сваё жыццё Касцёлу. У 30 гадоў прыняў святарскае пасвячэнне, пасля чаго заснаваў шмат дзіцячых дамоў на поўначы Італіі.

Цэнтрам яго дабрачыннай дзейнасці стала мястэчка Самаска ў Ламбардыі, дзе ў 1532 годзе заснаваў законную супольнасць рэгулярных клерыкаў — самасцаў, мэтаю якой стала апека над сіротамі і ўбогімі. Праз 8 гадоў супольнасць была зацверджана Папам, але сам заснавальнік так і не ўступіў у яе. Геранім Эміліяні памёр ад чумы ў Самасцы 8 лютага 1537 года.

Святы з’яўляецца нябесным апекуном сіротаў.

## Спасылкі 
Катэгорыя:Кананізаваныя ў XVIII стагоддзі
Катэгорыя:Хрысціянскія святыя XVI стагоддзя
Катэгорыя:Святыя Італіі
Катэгорыя:Каталіцкія святыя
Катэгорыя:Заснавальнікі манаскіх ордэнаў
Першамайскі сельсавет (Рэчыцкі раён)

**Першама́йскі сельсавет** — былая адміністрацыйна-тэрытарыяльная адзінка ў складзе Рэчыцкага раёна Гомельскай вобласці. Цэнтр — вёска Каравацічы.

Пасля другога ўзбуйнення БССР з 8 снежня 1926 года **Кабылеўскі сельсавет** у складзе Васілевіцкага раёна Рэчыцкай акругі БССР. Цэнтр — вёска Кабылева. З 9 чэрвеня 1927 года ў складзе Гомельскай акругі. З 4 жніўня 1927 года ў складзе Рэчыцкага раёна. Пасля скасавання акруговай сістэмы 26 ліпеня 1930 года ў Рэчыцкім раёне БССР. З 5 красавіка 1935 года ў складзе Хойніцкага раёна БССР. З 20 лютага 1938 года ў складзе Васілевіцкага раёна Палескай вобласці. 24 студзеня 1939 года перайменаваны ў Першамайскі сельсавет, а вёска Кабылева — у Першае Мая. З 8 студзеня 1954 года ў складзе Гомельскай вобласці. 16 ліпеня 1954 года да сельсавета далучана тэрыторыя скасаванага Караваціцкага сельсавета, цэнтр сельсавет перанесены ў вёску Каравацічы. З 16 верасня 1959 года сельсавет у складзе Рэчыцкага раёна. 29 лістапада 1962 года перайменаваны ў Караваціцкі сельсавет.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Рэчыцкага раёна
Катэгорыя:Былыя сельсаветы Васілевіцкага раёна
КАтэгорыя:Былыя сельсаветы Хойніцкага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 1962 годзе
Рэзанансная структура

у, бензолу і прапэну]]
**Рэзанансная структура** — гэта формула адной з памежных структур дадзенага злучэння. Рэзанансныя структуры выкарыстоўваюцца для злучэнняў, структуру якіх нельга выявіць адной формулай. Рэзанансныя структуры адной малекулы пастаянна пераходзяць адна ў другую (пазначана двухбаковай стрэлкай ↔).

Катэгорыя:Арганічная хімія
Джон Фішэр

**Джон Фішэр** (, Англія — ) — біскуп, каталіцкі святы. Вядомы як вялікі гуманіст.

## Біяграфія 
Вучыўся, а потым выкладаў ва ўніверсітэце ў Кембрыджы.

Спавядаў маці караля Генрыха VIII. З 1504 года быў біскупам у Рочэстэры. Калі кароль Генрых VIII абвесціў сябе кіраўніком касцёла ў Англіі, Фішэр не прыняў гэтага і быў арыштаваны. У вязніцы Папа Павел III менаваў яго кардыналам.

Прысуд смерці быў выкананы ў 1535 годзе. Джон Фішэр з’яўляецца апекуном юрыстаў.

Катэгорыя:Постаці Рэфармацыі
Катэгорыя:Свяшчэннамучанікі
Катэгорыя:Святыя Англіі
Катэгорыя:Хрысціянскія святыя XVI стагоддзя
Катэгорыя:Англіканскія святыя
Катэгорыя:Каталіцкія святыя
Катэгорыя:Рэлігійныя дзеячы Англіі
Катэгорыя:Кардыналы Англіі
Рэйд на Абу-Кемаль (2008)

**Рэйд на Абу-Кемаль** — дэсантная атака, учыненая 26 кастрычніка 2008 года атрадам спецыяльнага прызначэння ЗША, першы напад амерыканцаў на тэрыторыі Сірыі. У ходзе ваеннай аперацыі чатыры амерыканскіх ваенных верталёты перасеклі мяжу з Сірыяй, высадзілі дэсант і атакавалі недабудаваны ферму, недалёка ад горада Абу-Кемаль. У выніку загінулі 9 чалавек, 14 атрымалі раненні. Паводле заявы амерыканскага бока, мэтай нападу была сетка баевікоў «Ісламскай дзяржавы», якія пракраліся ў Сірыю з-за мяжы для здзяйснення дыверсій ў Іраку супраць ЗША і іракскага ўрада.

## Гл. таксама 
* Інтэрвенцыя ЗША і іх саюзнікаў у Сірыі

Катэгорыя:Бітвы і аперацыі Іракскай вайны
Катэгорыя:Бітвы ЗША
Катэгорыя:Кастрычнік 2008 года
Катэгорыя:Падзеі 26 кастрычніка
Катэгорыя:Бітвы паводле алфавіта
Катэгорыя:Канфлікты 2008 года
Карбаніён

**Карбаніён** гэта аніён, у якім знаходзіцца трохвалентны вуглярод, які мае фармальны адмоўны набой па меншай меры, у&nbsp;адной рэзананснай структуры. Карбаніёны не маюць π&nbsp;дэлакалізацыі і іх малекулы маюць форму тэтраэдра, скажонай або лінейнай структуры, дзе карбаніёнавы вуглярод прымацаваны да трох (напрыклад, метылавы аніён), два (напрыклад, фенілавы аніён) або адзін (напрыклад, ацэтылід аніён) намеснікаў. Карбаніён - фармальна кан'югаваная аснова карбонавай кіслаты:

: R 3 C-H + B - → **R 3 C -** + H-B

дзе B гэта аснова. Карбаніёны ўваходзяць у лік рэактыўных прамежкавых прадуктаў у&nbsp;арганічнай хіміі. У&nbsp;арганічным сінтэзы - арганалітычныя и рэагенты Грыньяра  часта разглядаюць як карбаніёны, што з'яўляецца зручным набліжэннем, але гэтыя рэчывы амаль заўсёды ўтвараюць шмат'ядзерныя часціцы з&nbsp;палярнымі кавалентнымі сувязямі замест карбаніёнаў.
Катэгорыя:Аніёны
Бітва за Наджаф (2007)

**Трэцяя бітва за Наджаф** адбылася з 28 па 29 студзеня 2007 г. каля горада Эн-Наджаф, Ірак, паміж іракскімі сіламі бяспекі, падтрыманымі войскамі ЗША і Вялікабрытаніі, і байцамі паўстанцкага руху.

## Спасылкі 
* Блог пра лячэнне Ірака: Карта Наджафа і Зарга
* Чатыры салдаты 5-га спецназа ўшанаваны "Сярэбранай зоркай" арміі

Катэгорыя:Бітвы і аперацыі Іракскай вайны
Катэгорыя:Студзень 2007 года
Катэгорыя:Бітвы ЗША
Катэгорыя:Бітвы Вялікабрытаніі
Катэгорыя:Канфлікты 2007 года
Катэгорыя:2007 год у Іраку
Караваціцкі сельсавет

**Карава́ціцкі сельсавет** — адміністрацыйна-тэрытарыяльная адзінка ў складзе Рэчыцкага раёна Гомельскай вобласці. Цэнтр — аграгарадок (да 2009 г. вёска) Каравацічы.

Пасля другога ўзбуйнення БССР з 8 снежня 1926 года сельсавет у складзе Рэчыцкага раёна Рэчыцкай акругі БССР. З 9 чэрвеня 1927 года ў складзе Гомельскай акругі. 30 снежня 1927 года сельсавет узбуйнены, у яго склад увайшла тэрыторыя скасаванага Перавалоцкага сельсавета. Пасля скасавання акруговай сістэмы 26 ліпеня 1930 года ў Рэчыцкім раёне БССР. З 20 лютага 1938 года ў складзе адноўленага Васілевіцкага раёна Палескай вобласці, з 8 студзеня 1954 года — Гомельскай вобласці. 16 ліпеня 1954 года скасаваны, тэрыторыя далучана да Першамайскага сельсавета.

29 лістапада 1962 года Першамайскі сельсавет Рэчыцкага раёна Гомельскай вобласці перайменаваны ў Караваціцкі. 26 верасня 2006 года да сельсавета далучана тэрыторыя скасаванага Капараўскага сельсавета (5 населеных пунктаў: вёскі Будка, Капараўка, Лазараўка і пасёлкі Багданаўка і Прудзішча).

Насельніцтва сельсавета паводле перапісу 2009 года — 2509 чалавек, з іх 96,3 % — беларусы, 2,0 % — рускія, 0,9 % — украінцы, 0,4 % — малдаване; паводле перапісу 2019 года — 1829 чалавек.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

Катэгорыя:Былыя сельсаветы Васілевіцкага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 1954 годзе
Катэгорыя:Сельсаветы Беларусі, утвораныя ў 1962 годзе
Быхаўская ваенна-аператыўная група

**Быхаўская ваенна-аператыўная група**; **Быхаўская ВАГ**; **Ваенна-аператыўная група пры Быхаўскім падпольным райкоме КП(б)Б** — партызанскае злучэнне на акупіраванай тэрыторыі Быхаўскага, Кіраўскага, Магілёўскага, Рагачоўскага раёнаў; таксама назва органа кіраўніцтва гэтым злучэннем. Уваходзіла ў Магілёўскае партызанскае злучэнне.

Ваенна-аператыўная акруга была створана ў ліпені 1943 года ў Быхаўскім раёне ў адпаведнасці з пастановай Магілёўскага падпольнага абкома КП(б)Б і загада Магілёўскай (абласной) ваенна-аператыўнай групы на базе 810-га, 425-га, 225-га партызанскіх атрадаў, расфарміраванай 11-й Быхаўскай партызанскай брыгады і 150-га партызанскага атрада. У ліпені быў створаны 820-ы партызанскі атрад, у жніўні — 830-ы. У кастрычніку 810-ы атрад быў разгонуты ў 810-ы партызанскі полк, 425-ы партызанскі атрад — у 425-ы партызанскі полк, 152-і атрад — у 152-і партызанскі полк. 24 студзеня 1944 года ваенна-аператыўная акруга (3554 чалавек) злучылася з Чырвонай Арміяй.

## Кіраўніцтва 
Сакратары падпольнага РК КП(б)Б Е. Ц. Андрэенкаў (ліпень — лістапад 1943), Ф. П. Падалян (лістапад 1943 — люты 1944).

### Камандзіры 
* Ф. П. Падалян (ліпень — лістапад 1943);
* І. П. Федзячэнка (лістапад 1943 — студзень 1944).

### Начальнікі штаба 
* І. П. Федзячэнка (ліпень — лістапад 1943);
* І. Б. Рутман (лістапад 1943 — люты 1944).

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1943 годзе
Катэгорыя:Зніклі ў 1944 годзе
Катэгорыя:Гісторыя Магілёўскай вобласці
Дыяльская кампанія (2006—2007)

**Кампанія ў правінцыі Дыяла 2006—2007 гадоў** уяўляла сабой серыю аперацый, праведзеных кааліцыйнымі сіламі супраць іракскіх паўстанцаў, а таксама шэраг партызанскіх нападаў на сілы бяспекі з мэтай устанаўлення кантролю над гэтай мухафазай.

Катэгорыя:Бітвы і аперацыі Іракскай вайны
Катэгорыя:Канфлікты 2006 года
Катэгорыя:Канфлікты 2007 года
Афганец (вецер)

**Афга́нец** — сухі і вельмі пыльны паўднёва-заходні або паўднёвы вецер, што дзьме ў раёны заходняга Паміра і вярхоўі Амудар’і з Афганістана.

Узнікае пры ўварванні халодных паветраных масаў у паўднёвыя раёны Сярэдняй Азіі. У Тэрмезе дзьме да 70 дзён за год. Скорасць ветру — 17—25 м/с. Афганец прыгнечвае расліннасць, наносіць шкоду сельскай гаспадарцы.

## Літаратура 
* 
* 
* Афганец // Геаграфія ў тэрмінах і паняццях: Энцыклапедычны даведнік / Беларус. Энцыкл.; Рэдкал.: Г. П. Пашкоў і інш. — : БелЭн, 2003. — С. 39. — 352 с.: іл. — ISBN 985-11-0262-8.

Катэгорыя:Мясцовыя вятры
Гарошак мышыны

**Гаро́шак мышыны** (*Vicia cracca*) — від кветкавых раслін роду  сямейства .

## Батанічнае апісанне 
Шматгадовая травяністая расліна вышынёй да 1,5 м з доўгім карэнішчам, голая або крыху апушаная. Сцябло рабрыстае, звычайна галінастае, чапляецца. Лісце чаргуецца па даўжыні сцябла, апушанае, перыстае, складаецца з 6—10 см, часам шараватыя ад валаскоў. Прылісткі даўжынёй да 1,5 пялёсткамі, фіялетава-сінія) абласцей Азіі. Заносны від у Паўночнай Амерыцы. Святлолюбівая расліна, мезафіт, мезатроф, эўтроф. Расце на сухіх лугах, узлесках і палянах, нізінных балотах, у зрэджаных лясах і хмызняках, па берагах вадаёмаў, на аблогах, пустках, у садах, парках і агародах, каля дарог. Цвіце на працягу ўсяго лета.

## Гаспадарчае значэнне 
Кармавая і лекавая расліна. Пустазелле, якое засмечвае пасевы.

## Літаратура 
*  — С. 567—568.
* 
* 

## Спасылкі 
* 
* *Vicia cracca* L. (Горошек мышиный) // ИАС «ООПТ России»
* Сорные растения. *Vicia cracca* L. — Горошек мышиный. // Агроэкологический атлас России и сопредельных стран: экономически значимые растения, их болезни, вредители и сорные растения 

Катэгорыя:Гарошак
Катэгорыя:Флора Еўразіі
Катэгорыя:Флора Паўночнай Амерыкі
Катэгорыя:Пустазелле
Катэгорыя:Лекавыя расліны
Катэгорыя:Меданосныя расліны
Катэгорыя:Расліны, апісаныя ў 1753 годзе
Катэгорыя:Травы
Дамінік Савіо

**Дамінік Савіо** (, Рыва-прэса-К’еры, Італія — , Кастэльнуова-Дон-Боска) — каталіцкі святы.

## Біяграфія 
У сямігадовым узросце прыняў Першую св. Камунію і ўжо тады напісаў, што хоча, каб яго сябрамі былі Езус і Марыя і што для яго лепш памерці, чым зграшыць.

У 12 гадоў трапіў у араторый св. Яна Боска ў Вальдока і стаў улюбёным вучнем заснавальніка салезіянаў. Заўсёды паслухмяны, спакойны і радасны, ён вельмі сур’ёзна ставіўся да сваіх вучнёўскіх абавязкаў і чым толькі мог дапамагаў калегам: навучаў іх Катэхізісу, апекаваўся хворымі, сунімаў сваркі паміж вучнямі.

Юнак вёў духоўнае жыццё і асабліва ўшаноўваў Багародзіцу і Найсвяцейшы Сакрамэнт. Заснаваў Таварыства Беззаганнага Зачацця, для якога сам напісаў прыгожы статут.

Улетку 1856 года выбухнула эпідэмія халеры. Дон Боско прапанаваў найбольш смелым са старэйшых вучняў дапамагаць пакінутым людзям. Сярод дабравольцаў быў і Дамінік Савіо. У выніку ён таксама захварэў і быў вымушаны вярнуцца ў сям’ю, якая жыла ў Мандоніо. Там Дамінік Савіо памёр.

Кананізаваны ў 1954 годзе, а яго рэліквіі ўшаноўваюцца ў базыліцы Марыі Успамогі хрысціянаў у Турыне.

Катэгорыя:Салезіяне
Катэгорыя:Памерлыя дзеці
Катэгорыя:Хрысціянскія святыя XIX стагоддзя
Катэгорыя:Святыя Італіі
Катэгорыя:Каталіцкія святыя
Жан-Батыст дэ ла Саль

**Жан-Батыст дэ ла Саль** (, Рэймс, Францыя — , Руан) — каталіцкі святы і святар.

## Біяграфія 
У 1678 годзе стаў святаром, а ўжо праз год заснаваў у родным горадзе бясплатную школу для хлопчыкаў з ніжэйшых сацыяльных слаёў. Праз нейкі час святы адмовіўся ад пасады каноніка, якая давала пэўны даход, раздаў сваю маёмасць бедным і заснаваў законную супольнасць Братоў Хрысціянскіх Школаў.

Дзякуючы іх дзейнасці быў закладзены пачатак існавання базавай школы ў Францыі, заснаваныя нядзельныя школы для працуючай моладзі, рэальныя вучэльні і настаўніцкія семінарыі.

Памёр 7 красавіка 1719 года, пакінуўшы пасля сябе шматлікія духоўныя і педагагічныя працы. У наш час заснаваная ім супольнасць з’яўляецца адной з найбольшых у свеце. Святы Жан Батыст лічыцца апекуном хрысціянскага навучання, настаўнікаў і выхавацеляў.

Катэгорыя:Кананізаваныя ў XIX стагоддзі
Катэгорыя:Каталіцкія святыя
Катэгорыя:Святыя Францыі
Катэгорыя:Педагогі Францыі
Катэгорыя:Заснавальнікі манаскіх ордэнаў
Жазэфіна Бакіта

**Жазэфіна Бакіта** (, Судан— , Італія) — каталіцкая святая, манахіня.

## Біяграфія 
Была рабыняю. Пазней ёй удалося ўцячы, і ў Венецыі яна ўступіла ў законную супольнасць Сясцёр Міласэрнасці. З-за чорнага колеру скуры, нават ужо будучы законніцай, цярпела ад дыскрымінацыі.

Папа Ян Павел II беатыфікаваў яе, а ў 2000 годзе кананізаваў.

Катэгорыя:Святыя Афрыкі
Катэгорыя:Хрысціянскія святыя XX стагоддзя
Катэгорыя:Святыя Італіі
Катэгорыя:Каталіцкія святыя
Катэгорыя:Кананізаваныя каталіцкія манашкі
Катэгорыя:Кананізаваныя ў XX стагоддзі
Георг Цур

**Георг Цур** (, Гёрліц — , Ватыкан) — арцыбіскуп, былы нунцый у Расіі.

## Біяграфія 
10 кастрычніка 1955 годзе прыняў прэзбітэрскае пасвячэнне і служыў у парафіях дыяцэзіі Бамберга (Германія). Пасля заканчэння Папскай дыпламатычнай акадэміі нёс служэнне ў Індыі, Мексіцы, Бурундзі і Угандзе. 5 лютага 1979 года ён быў менаваны тытулярным арцыбіскупам Сэсты і прызначаны Апостальскім пра-нунцыем у Замбіі і Малаві. З 3 мая 1985 года стаў Апостальскім нунцыем у Парагваі, а з 13 жніўня 1990 годзе — у Індыі і Непале.

7 снежня 1998 годзе арцыбіскуп Георг Цур узначаліў Папскую дыпламатычную акадэмію ў Рыме — галоўную навучальную ўстанову Святога Пасаду, якая рыхтуе спецыялістаў міжнароднай сферы.

Катэгорыя:Каталіцкія архібіскупы
Катэгорыя:Апостальскія нунцыі ў Расіі
Катэгорыя:Дыпламаты Ватыкана
Яўген Георгіевіч Грышман

**Яўге́н Гео́ргіевіч Гры́шман** ( — , ) — беларускі савецкі кампазітар, аранжыроўшчык, эстрадны музыкант (джазавы флейтыст), дырыжор. У 1960-я супрацоўнічаў з Віктарам Вуячічам, граў у ансамблі «Тоніка» (Мінск). Аўтар песень і музыкі да кінафільмаў.

## Фільмаграфія 
* «Спеши строить дом» (1970)
* «Берег принцессы Люськи» (1969)
* «Хатынь, 5 км» (1968)
* «Кряжёнок» (1968)
* «Десятая доля пути» (1968)

## Спасылкі 
* Яўген Грышман на сайце 

Катэгорыя:Музыканты Беларусі
Катэгорыя:Кампазітары Беларусі
Шуневіч

**Шуневіч** — беларускае прозвішча.

## Вядомыя носьбіты 
* Вацлаў Шуневіч (1892—1963) — ксёндз-лекар.
* Ігар Анатолевіч Шуневіч (нар. 1967) — дзяржаўны дзеяч Рэспублікі Беларусь, міністр унутраных спраў з 11 мая 2012 па 10 чэрвеня 2019 года, генерал-лейтэнант міліцыі.
Алаізій Ганзага

**Алаізій Ганзага** (, Італія — , Рым) — каталіцкі святы.

## Біяграфія 
Нягледзячы на сваё высокае паходжанне, ва ўзросце 17 гадоў адмовіўся ад спадчыны і ўступіў у Рыме ў ордэн езуітаў. Падчас эпідэміі чумы, якая лютавала ў Рыме, ён дапамагаў хворым і клапаціўся пра годнае пахаванне тых, хто загінуў ад пошасці. У выніку Алаізій заразіўся і памёр 21 чэрвеня 1591 года ва ўзросце 23 гадоў. Яго рэліквіі спачываюць у рымскім касцёле святога Ігнацыя.

З’яўляецца апекуном моладзі і студэнтаў, а таксама тых, хто выбірае свой жыццёвы шлях. Яго заступніцтва просяць пры заразных хваробах і хваробах вачэй.

Катэгорыя:Святыя Італіі
Катэгорыя:Каталіцкія святыя
Катэгорыя:Езуіты
Катэгорыя:Ганзага
Майкл Мак-Гіўні

**Майкл Мак-Гіўні** (, ЗША — ) — ксёндз, заснавальнік супольнасці «Рыцары Калумба».

## Біяграфія 
Нарадзіўся ў сям’і ірландскіх імігрантаў. Ён быў старэйшым сынам з трынаццаці дзяцей у сям’і, шасцёра з якіх памерлі ў маленстве. Яго бацька працаваў фармоўшчыкам.

Майкл вучыўся ў школе, але ў 13-гадовым узросце кінуў вучобу і пайшоў працаваць драбільшчыкам на фабрыку па вырабу латуні.

У 16 гадоў паступіў у семінарыю і ў 1877 годзе прыняў святарскае пасвячэнне ў Балтымары, у найстарэйшай каталіцкай катэдры ў ЗША. Быў скіраваны на служэнне ў касцёле Найсвяцейшай Панны Марыі ў Нью-Хэйвене, дзе замяніў хворага пробашча парафіі.

У адказ на праблему высокай смяротнасці сярод мужчын, якія выконвалі небяспечную працу, моцныя антыкаталіцкія стэрэатыпы амерыканскага грамадства, а таксама паўсюдную беднасць сярод католікаў ксёндз Мак-Гіўні ў 1882 годзе разам са сваімі парафіянамі заснаваў мужчынскую супольнасць «Рыцараў Калумба» — арганізацыю свецкіх католікаў, якія жадалі паглыбляць сваю веру, дапамагаць адзін аднаму і дзейнічаць дзеля дабра каталіцкіх сем’яў.

Сёння гэтая міжнародная касцёльная супольнасць дзейнічае ў больш як дзесяці краінах і налічвае ў сваіх шэрагах каля 1,9 млн удзельнікаў.

У 1996 годзе быў распачаты працэс беатыфікацыі.

Катэгорыя:Памерлі ад пнеўманіі
Катэгорыя:Постаці каталіцтва
Катэгорыя:Каталіцтва ў ЗША
Найнаўская кампанія (2008)

**Кампанія 2008 года ў Найнаве** ўяўляла сабой серыю наступленняў і контратак паміж паўстанцкімі і кааліцыйнымі сіламі за кантроль над мухафазай Найнава на поўначы Ірака. Некаторыя баявыя дзеянні адбыліся таксама ў суседняй мухафазе Кіркук.

## Спасылкі 
* Walling Mosul – *Long War Journal*
* In Mosul, New Test of Iraqi Army – *New York Times*
* Mosul Braces for Assault on Last Bastion of Al Qaida in Iraq – *Independent* article by Patrick Cockburn on the May 2008 offensive.
* Map of Mosul
* New Lessons for the Army on Iraq Duty – *New York Times*
Катэгорыя:Бітвы і аперацыі Іракскай вайны
Катэгорыя:Канфлікты 2008 года
Хасэ дэ Хесус Пімьента Радрыгес

**Хасэ дэ Хесус Пімьента Радрыге** (, Калумбія — ) — архібіскуп, член Калегіі Кардыналаў.

## Біяграфія 
Стаў біскупам 28 жніўня 1955 годзе і з’яўляецца адным з удзельнікаў Другога Ватыканскага сабору.

У 1972 годзе ён быў абраны старшынёй Канферэнцыі Каталіцкіх Біскупаў у Калумбіі і заставаўся на гэтай пасадзе на працягу двух тэрмінаў — да 1978 года.

Рашэннем папы Паўла VI ад 22 мая 1975 года быў прызначаны архібіскупам Манісалеса. Іерарх з’яўляўся пастарам гэтай архідыяцэзіі 21 год.

Калумбійскі іерарх быў прызначаны кардыналам падчас кансісторыя 14 лютага 2015 годзе, хоць і не прымаў непасрэднага ўдзелу ў цырымоніі па прычыне сталага ўзросту. Знакі кардынальскай годнасці яму былі ўручаны праз два тыдні, 28 лютага 2015 года, у кафедральным касцёле Багаты, падчас урачыстай літургіі, якую ўзначаліў Апостальскі Нунцый у Калумбіі, архібіскуп Эторэ Балестрэра. Асабістая сустрэча іерарха з папам Францішкам адбылася ў верасні 2017 года, падчас падарожжа Святога Айца ў Калумбію.

Катэгорыя:Стагадовыя доўгажыхары
Катэгорыя:Каталіцтва ў Калумбіі
Пол Тай

**Пол Тай** (нар. , Ірландыя) — біскуп.

## Біяграфія 
У 1979 годзе атрымаў ступень бакалаўра ў галіне права ў Дублінскім універсітэце.

Прэзбітэрскае пасвячэнне атрымаў у 1983 годзе. Пасля некалькіх гадоў душпастырскай працы быў накіраваны ў Рым для вучобы ў Папскім Грыгарыянскім універсітэце. Выкладаў маральную тэалогію ў Дубліне. У 2004 годзе стаў кіраўніком аддзела сацыяльных камунікацый сваёй архідыяцэзіі. З 2007 года па 2015 год — сакратар Папскай рады па сродках масавай камунікацыі.

19 снежня 2015 года Папа Францішак прызначыў сакратаром Папскай рады па культуры.

Катэгорыя:Каталіцтва ў Ірландыі
Капараўскі сельсавет

**Ка́параўскі сельсавет** — былая адміністрацыйна-тэрытарыяльная адзінка ў складзе Рэчыцкага раёна Гомельскай вобласці. Цэнтр — вёска Капараўка.

Пасля другога ўзбуйнення БССР з 8 снежня 1926 года сельсавет у складзе Рэчыцкага раёна Рэчыцкай акругі БССР. З 9 чэрвеня 1927 года ў складзе Гомельскай акругі. 30 снежня 1927 года сельсавет узбуйнены, у яго склад увайшла тэрыторыя скасаваных Будкаўскага і Маўчанскага сельсаветаў. Пасля скасавання акруговай сістэмы 26 ліпеня 1930 года ў Рэчыцкім раёне БССР. З 20 лютага 1938 года ў складзе Гомельскай вобласці. 8 жніўня 1984 года скасаваны пасёлак Ясная Паляна. 26 сакавіка 1987 года ў склад Перасвяцкага сельсавета перададзены 3 населеныя пункты (вёскі Корасцень, Маўчаны і пасёлак Падмосце). 26 верасня 2006 года скасаваны, тэрыторыя далучана да Караваціцкага сельсавета.

На момант скасавання ў склад сельсавета ўваходзілі 5 населеных пунктаў: вёскі Будка, Капараўка, Лазараўка і пасёлкі Багданаўка і Прудзішча.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

Катэгорыя:Былыя сельсаветы Рэчыцкага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 2006 годзе
Гульня без правілаў — 2

**«Гульня без правілаў — 2: Лукашэнка. Напралом»** — беларускі дакументальны фільм, зняты рэжысёрам Антосем Цялежнікавым на тэлеканале «Белсат» у 2020 годзе.

## Сюжэт
Шлях кіраўніка Беларусі ад перамогі на дэмакратычных выбарах да ўсталявання аўтарытарнага рэжыму ў краіне. Былыя паплечнікі Аляксандра Лукашэнкі апавядаюць пра ўнутраную кухню перамогі на прэзідэнцкіх выбарах у 1994 годзе, дзе выкарыстоўваліся новыя паліттэхналогіі. Як праводзіліся два рэферэндумы, якія дазволілі Лукашэнку істотна пашырыць свае ўладныя паўнамоцтвы і разбурыць парламентарызм, здзейсніўшы дзяржаўны пераварот?

## Здымачная група
*рэжысёр, мантаж — Антось Цялежнікаў
*сцэнарый, выканаўчы прадзюсар — Кірыла Пазняк
*вядоўца — Святлана Калінкіна
*аператар — Іван Антонаў, Сяргей Кавалёў
*графіка — Кірыл Стаселька, Антось Цялежнікаў
*закадравы тэкст — Юрый Батальёнак, Вольга Старасціна
*стыліст — Ганна Урачова
*рэдактары — Яраслаў Каменьскі, Януш Гаўрылюк

## Спасылкі
*

Катэгорыя:Дакументальныя фільмы Беларусі
Катэгорыя:Фільмы на беларускай мове
Катэгорыя:Фільмы Антона Цялежнікава
Бярэзінская ваенна-аператыўная група

**Бярэзінская ваенна-аператыўная група** (**Бярэзінская ВАГ**; **Ваенна-аператыўная група пры Бярэзінскім падпольным райкоме КП(б)Б**) — партызанскае злучэнне на акупіраванай тэрыторыі Бярэзінскага, Клічаўскага, Бялыніцкага раёнаў; таксама назва органа кіраўніцтва гэтым злучэннем. Уваходзіла ў Магілёўскае партызанскае злучэнне.

Створана ў ліпені 1943 года ў Бярэзінскім раёне ў адпаведнасці з пастановай Магілёўскага падпольнага абкома КП(б)Б і загадам Магілёўскай (абласной) ВАГ на базе 120-га, 130-га, 340-га, 345-га партызанскіх атрадаў, якія ўваходзілі ў склад расфарміраванай 3-й Бярэзінскай партызанскай брыгады (з верасня 1943 года 345-ы партызанскі атрад уваходзіў у склад Брэсцкага партызанскага злучэння). У кастрычніку 1943 года створаны 346-ы партызанскі атрад.

2 ліпеня 1944 года ваенна-аператыўная група (1718 партызан) злучылася з Чырвонай Арміяй.

## Камандаванне 
Кіраўніцтва ваенна-аператыўнай групай: сакратары падпольнага райкома КП(б)Б
* Іосіф Пятровіч Сакалоўскі (ліпень 1943 — красавік 1944);
* К. А. Баранаў (красавік — ліпень 1944).

### Камандзіры 
* Сямён Адамавіч Яроцкі (ліпень — жнівень 1943);
* Цімафей Карнеевіч Крук (жнівень 1943 — ліпень 1944).

### Начальнікі штаба 
* Г. І. Георгіеўскі (ліпень — жнівень 1943);
* К. А. Арцюшын (верасень 1943 — ліпень 1944).

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1943 годзе
Катэгорыя:Зніклі ў 1944 годзе
Катэгорыя:Гісторыя Магілёўскай вобласці
Дам’ян Ігуасэн Бараў

**Дам’ян Ігуасэн Бараў** (, Фуэнкальдэрас, Іспанія — , Уэска) — біскуп, каталіцкі іерарх.

## Біяграфія 
Святарскае пасвячэнне прыняў у 1941 годзе.

У 1970 годзе Папа Павел VI менаваў яго ардынарыем дыяцэзіі Барбастра. Праз чатыры гады яго перавялі ў дыяцэзію Тэруэля і Альбарасіна, а з 1984 года да пенсіі ў 1991 годзе быў пастырам дыяцэзіі Сан-Крыстабаль-дэ-ла-Лагуны на Канарскіх астравах.

Катэгорыя:Стагадовыя доўгажыхары
Катэгорыя:Каталіцтва ў Іспаніі
П’ербатыста Піцабала

**П’ербатыста Піцабала** (, Італія) — арцыбіскуп, лацінскі Патрыярх Іерусаліма.

## Біяграфія 
Нарадзіўся непадалёк ад Бергама ў Італіі, вывучаў тэалогію і філасофію ў Балоньі. Прыняўшы ў 1990 годзе святарскае пасвячэнне, прыехаў у Іерусалім, дзе пасля заканчэння курсу біблістыкі выкладаў габрэйскую мову ў вышэйшай школе францішканаў. Дзякуючы добраму валоданню яўрэйскай мовай і ўсталяваным кантактам з прадстаўнікамі ізраільскага грамадства, ордэн даручыў айцу Піцабалу душпастырства габрэйскамоўных хрысціянаў у Іерусаліме. Выбраны ва ўзросце 38 гадоў кусташам, стаў другім з самых маладых у гісторыі кіраўнікоў францішканскай Кустодыі на Святой зямлі.

24 кастрычніка 2020 года Папай Францішкам быў наменаваны лацінскім Патрыярхам Ерузалема.

Катэгорыя:Каталіцкія місіянеры
Катэгорыя:Каталіцтва ў Ізраілі
Катэгорыя:Каталіцтва ў Палесціне
Катэгорыя:Каталіцтва ў Іарданіі
Ігнацій Баганосец

**Ігнацій Баганосец** (каля 30 года, Сірыя, Старажытны Рым — 20 снежня каля 107 года, Рым) — адзін з першых сведкаў Хрыста. Біскуп Антыёхіі.

## Біяграфія 
Яго называлі Тэафорас () — «той, хто нясе Бога», або «несены Богам», звязваючы гэта з тым, што ён быў тым дзіцем, якога Хрыстос, узяўшы на рукі, паставіў перад вучнямі са словамі: «Хто прыме адно з такіх дзяцей у імя Маё, той Мяне прымае» (гл. Мк 9, 36–37).

Быў вучнем святога Яна Багаслова і на працягу сарака гадоў з’яўляўся біскупам Антыёхіі, у той час значнага горада ў Малой Азіі на тэрыторыі сучаснай Турцыі.

Пры цэзары Траяне быў асуджаны на смерць і разам з іншымі хрысціянамі высланы ў Рым. Падчас гэтага падарожжа ён напісаў сем «святых лістоў», у якіх звяртаўся да хрысціянскіх супольнасцяў у розных гарадах. Менавіта ў гэтых лістах упершыню з’яўляецца паняцце «Каталіцкі Касцёл». Ён таксама пісаў сваім братам у веры. У сталіцы імперыі на арэне Калізея быў аддадзены на разарванне дзікім звярам.

Катэгорыя:Хрысціянскія святыя II стагоддзя
Катэгорыя:Свяшчэннамучанікі
Катэгорыя:Антыяхійская Праваслаўная Царква
Катэгорыя:Айцы Царквы
Катэгорыя:Праваслаўныя святыя
Катэгорыя:Каталіцкія святыя
Гарошак вузкалісты

**Гаро́шак вузкалісты** (, *Vicia angustifolia*) — кветкавая расліна роду  сямейства . Лічыцца асобным відам, або падвідам .

## Батанічнае апісанне 
Аднагадовая травяністая расліна. Сцябло 15—60)см у даўжыню, тонкае, узыходнае каля асновы. Лісце чаргаванае па даўжыні сцябла, апушанае, з зубчастымі прылісткамі і складаецца з 4—6 пялёсткамі, адзінкавыя або па 2 у пазухах лісця, амаль сядзячыя. Колер кветак пурпурова-фіялетавы. Плод — лінейны вузкі струк. Насенне цёмна-бурае, амаль чорнае, часам з плямамі, 2—2,5 мм у дыяметры.

## Распаўсюджанне і экалогія 
Гарошак вузкалісты распаўсюджаны на тэрыторыі Еўропы, Азіі і Афрыкі. Заносны від у іншых рэгіёнах. Святлолюбівая расліна, мезафіт і мезатроф. Сустракаецца на лугах, пашах і агародах, узлесках, у хмызняках, парках і садах, па берагах вадаёмаў, на камяністых россыпах, аблогах, пустках. Цвіце ў чэрвені—ліпені. Плады паспяваюць у ліпені—жніўні.

## Гаспадарчае значэнне 
Пустазелле зерневых і прапашных культур. Каштоўная кармавая расліна, па якасці не саступае гарошку пасяўному.

## Літаратура 
*  — С. 567—568.
* 

## Спасылкі 
* 
* *Vicia sativa* subsp. *nigra* (L.) Ehrh. (Горошек узколистный) // ИАС «ООПТ России»
* Дикие родичи культурных растений. Vicia angustifolia Reichard. — Вика узколистная. // Агроэкологический атлас России и сопредельных стран: экономически значимые растения, их болезни, вредители и сорные растения 

Катэгорыя:Гарошак
Катэгорыя:Флора Афрыкі
Катэгорыя:Флора Еўразіі
Катэгорыя:Кармавыя расліны
Катэгорыя:Пустазелле
Бульвар Сансет (фільм)

«**Бульвар Сансет**» () — фільм-нуар амерыканскага рэжысёра Білі Уайлдэра 1950 года аб трагедыі забытых «зорак» Галівуду. Быў захоплена сустрэты крытыкамі і публікай. Атрымаў тры прэміі Амерыканскай кінаакадэміі (намінаваны на адзінаццаць).

Галоўныя ролі выконваюць Уільям Холдэн і Глорыя Свенсан. «Бульвар Сансет» набыў рэпутацыю аднаго з лепшых фільмаў Б. Ўайлдара, «лепшай кінакарціны ў гісторыі пра» падводныя камяні «Галівуду» і перыядычна ўключаецца ў спісы лепшых фільмаў усіх часоў, напрыклад, па версіі «IMDb».

## У ролях 
* Уільям Холдэн — Джо Гіліс
* Глорыя Свенсан — Нарма Дэсманд
*  — Макс фон Маерлінг
* Нэнсі Олсан — Бэці Шэфер
* Фрэд Кларк— Шэлдрэйк, прадзюсар фільма
* Бастэр Кітан — камеа
* Сесіл Блаўнт Дэміль — Сесіл Б. Дэміл

## Крыніцы 
Катэгорыя:Фільмы — лаўрэаты прэміі «Залаты глобус» за найлепшы фільм — драма
Джавані Анджэла Бечу

**Джавані Анджэла Бэчу** (нар. , Патадза, Сардзінія) — італьянскі курыяльны прэлат і ватыканскі кардынал.

## Біяграфія 
Джавані Анджэла Бэчу нарадзіўся ў 1948 годзе на Сардзініі.

Прэзбітэрскае пасвячэнне прыняў у 1972 годзе. Абараніў доктарскую працу па кананічным праве. З 1984 года быў на дыпламатычнай службе Апостальскай Сталіцы, працаваў у нунцыятурах у Цэнтральна-Афрыканскай Рэспубліцы, Судане, Новай Зеландыі, Ліберыі, Вялікабрытаніі, ЗША.

У 2001 годзе Ян Павел II прызначыў яго нунцыем у Анголе; біскупскую сакру ён прыняў у тым жа годзе.

З 2009 годзе быў папскім прадстаўніком на Кубе, з 2017 годзе з’яўляецца папскім дэлегатам пры Мальтыйскім ордэне.

У 2018 годзе быў прызначаны прэфектам Кангрэгацыі па справах Кананізацыі. 25 верасня 2020 года адмовіўся ад пасады прэфекта Кангрэгацыі па справах кананізацыі. Ён быў вымушаны адрачыся ад правоў, звязаных з кардынальскім санам, і быў фактычна адхілены ад курыі ў верасні 2022 года ў сувязі з падазрэннямі аб яго датычнасці да фінансавага скандалу.

Разам з высокапастаўленым святаром па справе аб махлярстве, злоўжываннях, наданні хлуслівай інфармацыі, карупцыі, адмыванні грошай, апублікаванні сакрэтных дакументаў праходзіла яшчэ 9 чалавек. Падсудныя абвінавачваліся ў набыцці нерухомасці для Святога Пасаду ў Лондане з парушэннямі і злоўжываннямі.

16 снежня 2023 года паведамлена, што за два даказаныя крадзяжы 75-гадовы кардынал Анджэла Бечу прысуджаны да 5,5 гадоў зняволення, «вечнага выгнання з дзяржаўнай пасады» і штрафу на суму 8 тысяч еўра. Ён стаў самым высокапастаўленым святаром Каталіцкай царквы, асуджаным звычайным крымінальным судом Ватыкана.

## Зноскі 
Катэгорыя:Кардыналы Італіі
Катэгорыя:Доктары багаслоўя
A.C.A.B.

«All Cops Are Bastards» у Маскве]]
**A.C.A.B.** — абрэвіятура, якая часта выкарыстоўваецца як турэмная татуіроўка ў Вялікабрытаніі, часцей за ўсё яе набіваюць па адной літары на кожны палец рукі. «A.C.A.B.» азначае «Усе копы — ублюдкі» (ад ), таксама можа азначаць «Усе мянты — ублюдкі» (ад ) або, у залежнасці ад таго, хто цікавіцца, «Заўсёды насі з сабой Біблію» (ад ).

У 1979 годзе брытанская Oi!-група 4-Skins папулярызавала скарачэнне A.C.A.B. з дапамогай песні з аднайменнай назвай. У цяперашні час A.C.A.B. шырока ўжываецца як фраза і тату сярод еўрапейскіх футбольных хуліганаў. Таксама гэты лозунг часта выкарыстоўваецца скінхэдамі рознага кшталту. Слоган таксама часам паказваецца як 1312, у адпаведнасці са становішчам гэтых літар у лацінскім алфавіце, ці як камбінацыя ігральных карт «туз-3-туз-2» (A3A2).

Акрамя таго, многія анархісты, асабліва анарха-панкі, часта выкарыстоўваюць абрэвіятуру A.C.A.B., але ўжо не ў традыцыйным разуменні для кожнага асобнага паліцэйскага, а шырэй для абазначэння недасканаласці ўсёй дзяржаўнай сістэмы паліцыі ў цэлым.

## Гл. таксама 
* Міжнародны дзень барацьбы з паліцэйскай жорсткасцю
* HWDP

## Спасылкі 
* Benedikt Klas/ Caroline Blatt, *«ACAB»&nbsp;— Strafbare Beleidigung von Polizisten?*, HRRS 8/2012, 388—393) (Online)
* Mark A. Zöller, *Beleidigung von Polizeibeamten durch Verwendung der Abkürzung "A.C.A.B.&nbsp;— zu OLG Karlsruhe, Urt. v. 19. Juli 2012&nbsp;— 1 (8) Ss 64/12&nbsp;— AK 40/12*, Zeitschrift für das Juristische Studium (ZJS) 2013, 102 (Online, PDF)

Катэгорыя:Абрэвіятура
Катэгорыя:Графіці
Катэгорыя:Панк
Будкаўскі сельсавет

**Бу́дкаўскі сельсавет** — былая адміністрацыйна-тэрытарыяльная адзінка ў складзе Рэчыцкага раёна Гомельскай акругі. Цэнтр — вёска Будка.

Пасля другога ўзбуйнення БССР з 8 снежня 1926 года сельсавет у складзе Рэчыцкага раёна Рэчыцкай акругі БССР. З 9 чэрвеня 1927 года ў складзе Гомельскай акругі. 30 снежня 1927 года скасаваны, тэрыторыя далучана да Капараўскага сельсавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Рэчыцкага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 1927 годзе
Франчэска Дзі Джавані

**Франчэска Дзі Джаванні** (, Палерма, Італія) — італьянскі юрыст, кіраўнік пасады ў дзяржсакратарыяце Ватыкана.

## Біяграфія 
Атрымала юрыдычную адукацыю і праходзіла практыку ў міжнародным цэнтры руху «Факаляры». З верасня 1993 года яна была афіцыялам Аддзела па сувязях з дзяржавамі, займаючыся, у прыватнасці, пытаннямі, звязанымі з міжнароднымі дамовамі па міграцыі, міжнародным гуманітарным правам, камунікацыямі, прыватным міжнародным правам, становішчам жанчын, інтэлектуальнай уласнасцю і турызмам.

15 студзеня 2020 года Папа Францішак прызначыў яе намеснікам сакратара Аддзела па сувязях з дзяржавамі Дзяржаўнага сакратарыяту, даручыўшы ёй кіраваць сектарам шматбаковых адносін.

Катэгорыя:Дыпламаты Ватыкана
HWDP

]]
**HWDP** (таксама **CHWDP**, **ChWDP**, скарачэнне ад , літаральна — *хуй у сраку паліцыі*) — польская абрэвіятура, лаянка, накіраваная супраць паліцыі.

## Паходжанне і ўжыванне 
Першапачаткова лозунг выкарыстоўваўся ў хіп-хопе, напрыклад, у песні *Policyjne* гурта  і творчасці гурта , чый заснавальнік  выкарыстаў яго ў песні *28.09.97* альбома  (1998) групы .

Гэта лаянка часта з’яўляецца на графіці ў Польшчы. Па сцвярджэнні брытанскага таблоіда , польскія жартаўнікі ў Букінгемскім палацы разыгралі афіцэраў: фатаграфуючыся з імі, палякі трымалі ў руках плакат са словамі CHWDP. Пасля гэтага Служба сталічнай паліцыі папярэдзіла паліцэйскіх пра абразлівае значэнне абрэвіятуры на той выпадак, калі польскія турысты папросяць іх сфатаграфавацца.

Варыянты скарачэння абумоўлены тым, што ў польскай мове *Ch* — гэта дыграф, які чытаецца так жа, як *h*.

## Аналагі 
Іншым папулярным лозунгам з тым жа сэнсам, што і HWDP, з’яўляецца скарачэнне **JP**, **JP 100 %** або **JP na 100 %** (ад  — «ябаць паліцыю на 100 %»). Ён стаў папулярным дзякуючы хіп-хоп групе Firma.

У англійскай мове з падобнай мэтай выкарыстоўваецца абрэвіятура A.C.A.B.

## Гл. таксама 
* Міжнародны дзень барацьбы з паліцэйскай жорсткасцю
* A.C.A.B.

## Спасылкі 
Катэгорыя:Абрэвіятура
Катэгорыя:Графіці
Катэгорыя:Хіп-хоп
Катэгорыя:Культура Польшчы